Nyeste Skilderie af Kiøbenhavn, 1828-11-08
Jstedetfor Reiser til de welske Bjerge og cumderlandske Floder, skotske Reiser, lange og korte, og enkelte dristige Vandreres Reise omkring Grændserne og Ydrekanterne af de forbudne Lande, har Reisestrømmen i den nyeste Tid voldsomt gjennembrudt enhver Deel af Europa, tagende med sig Folk af hvert Slags og hver Stand, nogle, som blotte Reisende, andre som vælgende deres Ophold udenlands, nogle tvungne af Fattigdom, andre af Rigdom, nogle af tra vel Nysgierrighed, andre af Ørkesløshed og Kjedsommelighed. Det er unødvendigt at beskrive omstændeligen, hvad Enhver af daglig Jagttagelse veed. Selskabs= og Familielivets Sædvaner blandt os ere alle blevne meer eller mindre forandrede af denne Aarsag. Kommer man pludseligen til en Formue, saa er den første Anvendelse deraf en Reise til Fastlandet. Jførelsen af toga virili kan hos vor Ungdom sædvanligen oversættes med at kaste Reisekappen om sig. Ægteskab, istedetfor at vorde et Middel til Familieforeningens end større Udvidelse, er Paaskuddet til umiddelbar Skilsmisse. Den velgiørende Følelse af ny Baand og Pligter brydes, og det unge Ægtevar kjører fra Kirken til Paketbaaden. Naar Hovederne for en Familie bortrykkes af Døden, er den første Tanke, der opstaaer hos deres Efterfølgere, en fjern Reise fra deres Hjem. Sorger bekæmpes ikke, men flygtes fra; og Uheld bliver et Løsen til Adspredelse for dem, der overleve det. - Dampskibets Kæmpekraft yder denne Udvandringsaand sin Hjelp og giver Midlerne til Stedforandring næsten en overnaturlig Lethed. Vi kunne ikke andet end føle en vis Frygt for den fremtidige Forandring, som denne store Bevægelseskraft vil frembringe i Verdens Tilstand. Hovedgjenstanden for den travle Tidsalder, hvori vi leve, er at forkorte Frastanden og spare Tiden. Til den Ende ere Høje jevnede og Dale udfyldte, Canaler gravede, Floder udmaalede, og Dampmaskinen paa tusinde Maader anvendt til at bøde paa Menneskehænders Tjeneste. Fra den meest Hverdagsforandring i Spigeret af et Hjul til Kæmpeforslaget om Menai Broen, have alle den menneskelige Opfindelses Bestræbelser dette Maal i Sigte. Understøttende denne utrættelig kraftige Aand, er Dampmaskinen kommen frem paa Søen; saa at sige en flydende Bro mellem fjerne Lande, forkortende Frastanden og givende Hurtighed og Vished, hvor før Tid og Sikkerhed beroede paa Vindenes Tykke. Vi have allerede seet Virkningerne af denne store Opfini Fredstider. Nu staaer kun tilbage at erfare dens Indflydelse i Krigstider; thi at en saadan Magt kan blive sløv eller forsømt, at Dampskibet kan slumre paa Verdenshavet, naar Menneskenes Lidenskaber ere vaagne og Nationers Skinsyge fremæskes, maa ansees for umueligt i Verdens nuværende Tilstand. Efter denne Udskeielse gaaer Forfatteren over til det egentlige Formaal for hans Betragtninger, de Engelskes tiltagne Lyst til at reise og længe at opholde sig udenlands, hvor mange endog opdrage deres Børn. Aarsagerne dertil finder Forfatteren at være, foruden de anførte, adskillige andre. Familier i Tusindtal, der levede af offentlige Bestillinger, bleve efter Krigen pludseligen satte paa mindre Lønninger og havde kun liden Udsigt til at komme i anden Vei; Forandringer i Handelen, den mindre Fordeel, den kastede af sig, vilde og overdrevne Speculationer der paafulgte, den store Lethed i at kunne reise bidrog fremdeles til Udvandringen.